laion/Wikipedia-Exotic huggingface dataset:
আতারু এসাকা

আতারু এসাকা (জাপানি: 江坂 任, ইংরেজি: Ataru Esaka; জন্ম: ৩১ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন। এসাকা ২০২১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। আতারু এসাকা ১৯৯২ সালের ৩১শে মে তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০২১ সালের ২৫শে মার্চ তারিখে, ২৮ বছর, ৯ মাস ও ২৫ দিন বয়সে, ডান পায়ে ফুটবল খেলায় পারদর্শী এসাকা দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় দাইচি কামাদার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৭ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি জাপান ৩–০ গোলের ব্যবধানে জয়লাভ করেছিল। জাপানের হয়ে অভিষেকের বছরে এসাকা সর্বমোট ১ ম্যাচে অংশগ্রহণ করেছেন। ৩ অক্টোবর ২০২২ পর্যন্ত হালনাগাদকৃত। "トップチーム" [শীর্ষ দল – উরাওয়া রেড ডায়মন্ডস]। urawa-reds.co.jp (জাপানি ভাষায়)। সাইতামা, বৃহত্তর টোকিও অঞ্চল, জাপান: উরাওয়া রেড ডায়মন্ডস। ২৭ জুলাই ২০২২। ২৭ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০২২।  "TEAM PROFILE – URAWA RED DIAMONDS" [দলের প্রোফাইল – উরাওয়া রেড ডায়মন্ডস]। urawa-reds.co.jp (ইংরেজি ভাষায়)। সাইতামা, বৃহত্তর টোকিও অঞ্চল, জাপান: উরাওয়া রেড ডায়মন্ডস। ২৭ জুলাই ২০২২। ২৭ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০২২।  "Urawa Red Diamonds – J.LEAGUE" [উরাওয়া রেড ডায়মন্ডস – জে. লিগ]। jleague.co (ইংরেজি ভাষায়)। জাপান: জে লিগ। ২৭ জুলাই ২০২২। ২৭ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০২২।  "Japan vs. Korea Republic - 25 March 2021 - Soccerway"। int.soccerway.com। সংগ্রহের তারিখ ৩ অক্টোবর ২০২২।  "Japan v South Korea game report"। ESPN। ২৫ মার্চ ২০২১।  "Japan - South Korea 3:0 (Friendlies 2021, March)"। worldfootball.net। সংগ্রহের তারিখ ৩ অক্টোবর ২০২২।  "Japan - South Korea, Mar 25, 2021 - International Friendlies - Match sheet"। www.transfermarkt.com। সংগ্রহের তারিখ ৩ অক্টোবর ২০২২।  Strack-Zimmermann, Benjamin। "Japan vs. South Korea"। www.national-football-teams.com। সংগ্রহের তারিখ ৩ অক্টোবর ২০২২।  জে. লিগে আতারু এসাকা (জাপানি) সকারওয়েতে আতারু এসাকা (ইংরেজি) সকারবেসে আতারু এসাকা (ইংরেজি) ট্রান্সফারমার্কেটে আতারু এসাকা (ইংরেজি) ওয়ার্ল্ডফুটবল.নেটে আতারু এসাকা (ইংরেজি) ইএসপিএন এফসিতে আতারু এসাকা (ইংরেজি) ন্যাশনাল-ফুটবল-টিমস.কমে আতারু এসাকা (ইংরেজি)
সৈয়দ রফিউল্লাহ খাঁন

সৈয়দ রফিউল্লাহ খাঁন ছিলেন মোগল বাংলার অন্তর্ভূক্ত সিলেট সরকারের নিয়োজিত ফৌজদার, মোগল বাদশাহ আওরঙ্গজেবের রাজত্ত্বকালে। সেসময় বাংলার সুবাহদার ছিলেন দোসরা ইব্রাহীম খাঁন। ১৬৯৩ খ্রীষ্টাব্দে রফিউল্লাহ সিলেটের ফৌজদার ও ইনায়েতুল্লাহ খাঁনের উত্তরসূরি হলেন। রফিউল্লাহ আতুয়াজান পরগণার শ্রী বৈশাখ বৈষ্ণবীকে কিছু জমি প্রদান করেন। তাছাড়া জানা যায় যে রফিউল্লাহ ঐতিহ্যবাহী শীক সোণাইতা পরগণার সোণারাম বৈষ্ণবকে কিছু জমি মদদ-ই-মাশ হিসাবে প্রদান করেন। তাঁর পুত্র দর্পনারায়ণ বৈষ্ণব উত্তরাধিকার সূত্রে জমিটি পরে পেয়েছিলেন। পরে, সিলেটের ফৌজদার হিসেবে রফিউল্লাহ খাঁর স্থলাভিষিক্ত হলেন আহমদ মজিদ। সৈয়দ মুর্তাজা আলী (১৯৬৫)। হজরত শাহ জালাল ও সিলেটের ইতিহাস। পৃষ্ঠা ২৯৭।  অচ্যুতচরণ চৌধুরী তত্ত্বনিধি (২০০০)। শ্রীহট্টের ইতিবৃত্ত: উত্তরাংশ (Bangla ভাষায়)। Kotha। পৃষ্ঠা 198। উদ্ধৃতি শৈলী রক্ষণাবেক্ষণ: অচেনা ভাষা (link) বাংলা একাডেমি পত্রিকা। 9 (2): 35।  |শিরোনাম= অনুপস্থিত বা খালি (সাহায্য)
লালচাঁদ বড়াল

লালচাঁদ বড়াল ( নভেম্বর ১৮৭০ – ১৪ মার্চ, ১৯০৭) ছিলেন একজন খ্যাতনামা সঙ্গীতজ্ঞ। লালচাঁদ বড়ালের জন্ম ব্রিটিশ ভারতের কলকাতার বহুবাজারে। পিতা নবীনচাঁদ বড়াল ছিলেন একজন কৃতী অ্যাটর্ণি ও হিতবাদী জাতীয়তাবাদী সাপ্তাহিক সাহিত্য পত্রিকার অন্যতম পরিচালক ও অংশীদার। পিতামহ প্রেমচাঁদ ছিলেন সেকালের এক গণ্যমান্য ব্যক্তি। মাতা ছিলেন কলকাতার বিত্তশালী দানবীর সাগর দত্তের কনিষ্ঠা কন্যা। বড়াল পরিবারের কেউই সঙ্গীতের জগতে তেমন যুক্ত ছিলেন না। পিতা সাংস্কৃতিক জগতে যুক্ত থাকলেও সঙ্গীতের প্রতি তেমন আগ্রহ ছিল না। পড়াশোনার ক্ষতি হবে ভেবে ছাত্রজীবনে লালচাঁদ সঙ্গীত চর্চা করুক, এটা নবীনচাঁদ একেবারেই চাইতেন না। অন্যদিকে লালচাঁদের ছোটবেলা থেকেই সঙ্গীতের প্রতি ছিল প্রবল আকর্ষণ। তখন থেকেই তিনি মায়ের সাহায্য ও অনুপ্রেরণা পেয়েছেন। স্কুলে ছাত্রবস্থাতেই মৃদঙ্গ বা পাখোয়াজ বাজানো শিখেছিলেন মুরারিমোহন গুপ্তের কাছে। তার মা'ই কিনে দিয়েছিলেন সেই পাখোয়াজ। পিতার আপত্তির জন্য সেটি রাখা থাকত স্কুলে যাতায়াতের এক মুদির দোকানে। স্কুল থেকে ফেরার পথে সেখানে পাখোয়াজ বাজাতেন লালচাঁদ। হিন্দু স্কুল থেকে এন্ট্রান্স পাশের পর ভরতি হন সেন্ট জেভিয়ার্স কলেজে। কলেজে ভর্তি হওয়ার পর তিনি সুযোগ পান পাশ্চাত্য সঙ্গীত শেখার। কলেজের 'সান্ধ্য সম্মিলনী'তে পিয়ানো বাজানো শিক্ষা শুরু করেন এবং সেইসঙ্গে ইংরাজি গান। পিতার আপত্তির কারণে গোপনে চলত তার সঙ্গীতচর্চা। তার বন্ধু ধ্রুপদী গায়ক হরিনাথ বন্দ্যোপাধ্যায়ের সঙ্গে মাঝেমধ্যেই পাখোয়াজ বাদক হিসাবে সঙ্গত করতেন। ১৮৯৫ খ্রিস্টাব্দে তিনি কলকাতা কাস্টমসের কোষাধ্যক্ষ পদে কর্মজীবন শুরু করেন। সঙ্গীতের প্রতি অদম্য আকর্ষণে তিনি কর্মক্ষেত্রে তেমন মনোনিবেশ করতে পারেন নি। বেশিরভাগ সময় কেটেছে সঙ্গীতের সাধনায়। ভারতীয় শাস্ত্রীয় সঙ্গীতের ধ্রুপদ শেখেন কাশীনাথ মিশ্র, বিশ্বনাথ রাও, জগকরণ রাও প্রমুখের কাছে। খেয়াল শেখেন নান্দে খাঁ ও গুরুপ্রসাদ মিশ্রের কাছে। তিনি নিজে 'জলতরঙ্গ' বাজাতে শেখেন। সেকালের গাওয়া তার বহু গান জনপ্রিয় হয়ছিল। তার প্রথমদিকের গানের রেকর্ড ১৯০৪ খ্রিস্টাব্দে দ্বারকানাথ ঘোষের 'ডোয়ার্কিন অ্যান্ড সন' প্রকাশ করে এবং পরে ১৯০৬ খ্রিস্টাব্দে হেমেন্দ্রমোহন বসুর 'এইচ-বোসেস' রেকর্ড' এ রেকর্ড করেন। লালচাঁদ মূলত অপেশাদার শিল্পী ছিলেন তাই গানের রেকর্ডে অ্যামেচার কথাটি লেখা থাকত। তবে তার রেকর্ডের জনপ্রিয়তার নিরিখে রেকর্ড কোম্পানির প্রভূত ব্যবসায়িক সাফল্য এসেছিল। যেকারণে এক রেকর্ড কোম্পানি উপহার হিসাবে একটি মোটর গাড়ি পাঠিয়েছিল। কিন্তু তার পিতা নবীনচাঁদ সে গাড়িটি কোম্পানিকেই ফেরত পাঠিয়ে দেন, কেননা মাত্র কয়েক দিন আগেই অতি অল্প বয়সে লালচাঁদ প্রয়াত হয়েছিলেন। লালচাঁদ বড়ালের গাওয়া জনপ্রিয় গানগুলি হল- কাদের কূলের বউ হৃদয় রাসমন্দিরে নবমী নিশি গো তোমার ভাল তোমাতে থাক খেয়াল অঙ্গের কয়েকটি গান হল- কি রূপ হেরি (বাগেশ্রী) মনেরি বাসনা শ্যামা (ভূপালি-বাগেশ্রী) অনুগত জনে কেন (সিন্ধু-কাফি) ১৯০৭ খ্রিস্টাব্দের ১৪ মার্চ মাত্র ৩৭ বৎসর বয়সে প্রয়াত হন। তার সঙ্গীতজ্ঞ তিন পুত্রেরা হলেন- বিষণচাঁদ, কিষণচাঁদ এবং রাইচাঁদ। কনিষ্ঠ পুত্র রাইচাঁদ ভারতীয় চলচ্চিত্রের সর্বোচ্চ দাদাসাহেব ফালকে সম্মানে ভূষিত প্রবাদপ্রতিম সুরকার ও সঙ্গীত পরিচালক। রাইচাঁদই পিতার স্মৃতির উদ্দেশ্যে শুরু করেছিলেন এক সঙ্গীত সম্মেলন - লালচাঁদ উৎসব। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৮৪, আইএসবিএন ৯৭৮-৮১-৭৯৫৫-১৩৫-৬ "অভিমানেই পাখোয়াজ বাদক থেকে গায়ক হয়েছিলেন লালচাঁদ বড়াল"। সংগ্রহের তারিখ ২০২২-১০-০৩।
গুল বখশ

গুল বখশ ছিলেন একজন বাঙ্গালী কবি। ১৮৬০ খ্রীষ্টাব্দের ছাগলনাইয়া আক্রমণকে কেন্দ্র করে তিনি একটি পুঁথি লিখেছিলেন। যদিও সম্পূর্ণ পুঁথি হারিয়ে গেছে, ইতিহাসবিদ আবদুল করিম সাহিত্যবিশারদ পূঁথির অবশিষ্ট অংশগুলো সংগ্রহ করে "কুকি কাটার পুঁথি" নামে সুপরিচিত করান। বখশের পূঁথিটি পশ্চিমবঙ্গ বাংলা আকাদেমি ম্যাগাজিনে ১৩৭৫ বাংলা সনে (আনুমানিক ১৯৬৯ খ্রিস্টাব্দ) প্রকাশিত হয়েছিল। একটি ৮০ বছরের পুরানো অসম্পূর্ণ পাণ্ডুলিপি (পৃষ্ঠা ৩ থেকে ১৭) ঢাকা বিশ্ববিদ্যালয়ের পূঁথি কুতুবখানায় হেফাজৎ করা আছে। আরেকটি অসম্পূর্ণ পাণ্ডুলিপি (পৃষ্ঠা ৪ থেকে ১৭) কেন্দ্রীয় বাংলা উন্নয়ন বোর্ডে হেফাজৎ করা আছে। নোয়াখালীর ইতিহাস যতীন্দ্রমোহন ভট্টাচার্য (১৯৭৮)। বাংলা পুথির তালিকা সমন্বয়। এশিয়াটিক সোসাইটি। পৃষ্ঠা ৩২।  জন এডোয়ার্ড ওয়েবস্টার (১৯১১)। "History"। Eastern Bengal and Assam District Gazetteers। দ্যা পাইয়োনিয়ার প্রেস। পৃষ্ঠা ৩০।  আবদুল করিম সাহিত্যবিশারদ; আহমদ শরীফ (১৯৬০)। A Descriptive Catalogue Of Bengali Manuscripts। পাকিস্তান এশিয়াটিক সোসাইটি। পৃষ্ঠা ৭৪।  রণজীৎ কুমার সমাদ্দার (১৯৯১)। বাংলার গণসংগ্রামের পটভূমিকা। বনমালী বিশ্বনাথ প্রকাশন। পৃষ্ঠা ১১৪।  আকাডেমী পত্রিকা। পশ্চিমবঙ্গ বাংলা আকাদেমি। জুন ১৯৯৯। পৃষ্ঠা 248।  ইতিহাস সম্মেলন। পরিষদ। ১৯৬৮। পৃষ্ঠা ৬৫।
গুলাম আলী (ক্রিকেটার)

গুলাম আলি আনসারি (জন্ম ৮ সেপ্টেম্বর, ১৯৬৬ ) সিন্ধু প্রদশের করাচী এলাকায় জন্মগ্রহণকারী একজন সাবেক পাকিস্তানি ক্রিকেটার। পাকিস্তান আন্তর্জাতিক ক্রিকেটে দলের অন্যতম সদস্য ছিলেন তিনি। ১৯৯৩ এবং ১৯৯৫ সময়কাল পাকিস্তানের ক্রিকেট অংশগ্রহণ করেন। তিনি আন্তর্জাতিক ক্রিকেটে মাত্র ৩টি একদিনের আন্তর্জাতিক (ওডিআই) খেলেছেন। ইএসপিএনক্রিকইনফোতে গুলাম আলী (ইংরেজি)
ছাগলনাইয়া আক্রমণ

ছাগলনাইয়া আক্রমণ এমন একটি লুঠনার্থক আক্রমণ বোঝায় যা বৃহত্তর ভুলুয়ার সীমান্তাঞ্চল ছাগলনাইয়ায় সংঘটিত হয়েছিল। কুকিরা একটি চীনা-তিব্বতি জাতিগোষ্ঠী যারা বর্তমান ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রামে বিস্তৃত। বাংলাদেশের সিলেট ও চট্টগ্রাম বিভাগগুলির আঞ্চলিক ইতিহাসে সীমান্তভূমিতে কুকিদের আক্রমণ বেশ প্রচলিত ছিল। প্রাথমিক আধুনিক যুগে ছাগলনাইয়া পার্বত্য ত্রিপুরা রাজ্যের অংশ ছিল, যদিও পূর্ব বাংলা ও বৃহত্তর ভুলুয়ার মতো ছাগলনাইয়া একটি সমভূমি ছিল। কুকিরা ত্রিপুরার পার্বত্য অঞ্চলে বসবাস করতেন, এবং সমভূমিতে ছিল বাঙ্গালী ও ইংরেজদের উপস্থিতি। ছাগলনাইয়ার বাঙ্গালীরা উপসাংস্কৃতিক ও ভাষাগত ভাবে নোয়াখাইল্লা। বৃহত্তর নোয়াখালী আগে ভুলুয়া রাজ্য নামে পরিচিত ছিল। ১৮৬০ খ্রীষ্টাব্দের ৩১ জানুয়ারিতে, কুকিরা কুকি রিয়াঙ্গের নেতৃত্ত্বে পার্বত্য ত্রিপুরা থেকে ছাগলনাইয়ার সমভূমিতে হানা দেয়। বখশগঞ্জ এলাকাকে লুটপাট করার পরপরেই কুকিরা বসন্তপুর গ্রামের কমল পোদ্দারকে হত্যা করে এবং তাঁর ঘরের মহিলাদেরকে অসম্মান করে। এই আক্রমণের খবর পেয়ে পার্শ্ববর্তী কোলাপাড়া গ্রামে গুণাগাজী ও সর্দার জকিমল কুকিদের বিরুদ্ধে যুদ্ধের ঘোষণা দেয়। কুকিরা ৭০০ নারীকে অপহরণ করে এবং মুন্সী আব্দুল আলী ইংরেজ কর্তৃপক্ষকে কুকিদের নৃশংসতার খবর জানান। যুদ্ধে তবুও কুকিরা এক-দুই দিন ছাগলনাইয়ায় থাকে এবং ১৮৫ ইংরেজদেরকে হত্যা করে ও ১০০ জনকে অপহরণ করে। ইংরেজরা তারপর নোয়াখালী, ত্রিপুরা (কুমিল্লা) ও চট্টগ্রাম জেলা থেকে পুলিশ-সৈন্যদল পাঠায় কিন্তু কুকিরা তখন দেশীয় রাজ্যের জঙ্গলে ফিরে। এই ঘটনার পর, কুকিরা কখনও ছাগলনাইয়ায় ফিরে আসেনি। তৎকালীন নোয়াখাইল্লা কবি গুল বখশ এই ঘটনাকে কেন্দ্র করে একটি পূঁথি রচনা করেছিলেন যা বর্তমানে "কুকি কাটার পূঁথি" নামে সুপরিচিত। রাজমালাতেও এই ঘটনার উল্লেখ আছে যেখানে পার্বত্য ত্রিপুরা রাজ্যের ফৌজদার ধরনী সিংহের অবদান উল্লেখ করা হয়েছে। নোয়াখালীর ইতিহাস T. Haokip, 'The Kuki Tribes of Meghalaya: A Study of their Socio-Political Problems', in S.R. Padhi (Ed.). Current Tribal Situation: Strategies for Planning, Welfare and Sustainable Development. Delhi: Mangalam Publications, 2013, p. 85. জন এডোয়ার্ড ওয়েবস্টার (১৯১১)। "History"। Eastern Bengal and Assam District Gazetteers। দ্যা পাইয়োনিয়ার প্রেস। পৃষ্ঠা ৩০।  আবদুল করিম সাহিত্যবিশারদ; আহমদ শরীফ (১৯৬০)। সৈয়দ সাজ্জাদ হোসায়েন, সম্পাদক। A Descriptive Catalogue Of Bengali Manuscripts। ঢাকা: পাকিস্তান এশিয়াটিক সোসাইটি। পৃষ্ঠা ৭৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রণজীৎ কুমার সমাদ্দার (১৯৯১)। বাংলার গণসংগ্রামের পটভূমিকা। বনমালী বিশ্বনাথ প্রকাশন। পৃষ্ঠা ১১৪।  "কোলাপাড়া: গুণাগাজী ও জকিমল প্রসঙ্গ"। ইতিহাস সম্মেলন। পরিষদ। ১৯৬৮। পৃষ্ঠা ৬৭-৬৯।
জুনায়েদ আলভী

জুনায়েদ আলভী (জন্ম ২৫ ডিসেম্বর ১৯৬৫) একজন পাকিস্তানি সাবেক ক্রিকেটার। তিনি ১৯৮৩ থেকে ১৯৮৭ সময়কাল পাকিস্তান অটোমোবাইলস কর্পোরেশনের হয়ে ১৮টি প্রথম-শ্রেণীর ক্রিকেট ম্যাচ খেলেন। পাকিস্তান অটোমোবাইলস কর্পোরেশন ক্রিকেটারদের তালিকা "Junaid Alvi"। ESPN Cricinfo। সংগ্রহের তারিখ ১৮ অক্টোবর ২০১৬।  "Junaid Alvi"। Cricket Archive। সংগ্রহের তারিখ ১৮ অক্টোবর ২০১৬।  ইএসপিএনক্রিকইনফোতে জুনায়েদ আলভী (ইংরেজি)
মোমেনশাহী ডি এস কামিল মাদ্রাসা

মোমেনশাহী দারুস সুন্নাত কামিল মাদ্রাসা বাংলাদেশের ময়মনসিংহ জেলার একটি উল্লেখযোগ্য আলিয়া মাদ্রাসা। এটি শহরের শালিখায় অবস্থিত একটি কামিল মাদ্রাসা। ১৯৬৫ সালে স্থানীয় কিছু ব্যক্তিবর্গ কর্তৃক এই মাদ্রাসাটি প্রতিষ্ঠা করা হয়েছিলো, মাদ্রাসাটির নামকরণ করা হয়েছে ময়মনসিংহ জেলার পূর্বনাম মোমেনশাহী নামে। এটি ইসলামি আরবি বিশ্ববিদ্যালয় অধিভুক্ত একটি অনার্স মাদ্রাসা। মাদ্রাসার বর্তমান অধ্যক্ষের নাম ড. মাওলানা ইদ্রিস খান। ১৯৬৫ সালে মাদ্রাসাটি ময়মনসিংহ শহরে একটি ইবতেদায়ী মাদ্রাসা হিসাবে চালু হয়। এরপর ধীরে ধীরে মাদ্রাসাটিতে পূর্ব পাকিস্তান মাদ্রাসা শিক্ষাবোর্ড কর্তৃপক্ষ থেকে দাখিল শ্রেণী ও পরবর্তীতে আলিম শ্রেণীর অনুমোদন লাভ করে। বাংলাদেশের স্বাধীনতার পরে মাদ্রাসাটি বাংলাদেশ মাদ্রাসা শিক্ষাবোর্ডের অধীনে পরিচালিত হতে থাকে। ২০০৬ সালে মাদ্রাসা শিক্ষার ফাজিল ও কামিল মানকে উন্নত করার জন্য কুষ্টিয়া ইসলামী বিশ্ববিদ্যালয়ের অধিভুক্ত করা হয়। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্তে স্থানান্তর করা হয়, এটি এখন এই বিশ্ববিদ্যালয় অধীনে অনার্স কোর্স চালু করেছে। এই মাদ্রাসায় ইবতেদায়ী থেকে কামিল শ্রেণী পর্যন্ত চালু রয়েছে। দাখিল ও আলিম শ্রেণীতে বিজ্ঞান ও মানবিক উভয় বিভাগ চালু রয়েছে। এছাড়াও মাদ্রাসার ফাজিল ও কামিল শ্রেণীতে আল কুরআন, আল-হাদিস প্রভৃতি বিভাগ চালু আছে। এই মাদ্রাসার শিক্ষার্থীরা বিভিন্ন বিশ্ববিদ্যালয়ের ভর্তি পরীক্ষায় ভালো ফলাফল করে থাকে। কাতলাসেন কাদেরিয়া কামিল মাদরাসা গয়েশপুর দারুল উলুম ফাজিল মাদরাসা "ইসলামি আরবি বিশ্ববিদ্যালয় কর্তৃক একটি বিজ্ঞপ্তি" (পিডিএফ)। ইসলামি আরবি বিশ্ববিদ্যালয়। ২১ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ অক্টোবর ২০২২।  "আরো ২১ মাদরাসায় অনার্স কোর্স চালু"। jagonews24.com। সংগ্রহের তারিখ ২০২২-১০-০৫।  "মোমেনশাহী ডি.এস কামিল মাদ্রাসার সুষ্ঠ, শান্তিপূর্ণ পরিবেশে পরীক্ষা গ্রহণ বিষয়ে আলোচনা সভা অনুষ্ঠিত"। Alokito Mymensingh 24 (ইংরেজি ভাষায়)। ২০২২-১০-০৫ তারিখে মূল থেকে আর্কাইভ করা। সংগ্রহের তারিখ ২০২২-১০-০৫।
পঞ্চগড় নুরুন আলা নূর কামিল মাদ্রাসা

পঞ্চগড় নুরুন আলা নূর কামিল মাদ্রাসা বাংলাদেশের পঞ্চগড় জেলার একটি মাস্টার্স সমমান আলিয়া মাদ্রাসা। এটি পঞ্চগড় সদর উপজেলার পৌরসভার অভ্যন্তরে ৫ নং ওয়ার্ডের কামাতপাড়া গ্রামে অবস্থিত, ১৯৭৩ সালে স্থানীয় শিক্ষানুরাগী ব্যক্তিবর্গ কর্তৃক মাদ্রাসাটি প্রতিষ্ঠিত হয়েছিলো। বর্তমানে মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড কর্তৃক ও ফাজিল ও কামিল স্তর ইসলামি আরবি বিশ্ববিদ্যালয় কর্তৃক পরিচালিত হয়ে থাকে। পঞ্চগড় জেলার জেলা প্রশয়াসক পদাধিকার বলে এই মাদ্রাসার পরিচালনা কমিটির প্রধান থাকেন। মাদ্রাসার বর্তমান অধ্যক্ষের নাম ড. আব্দুর রহমান। মাদ্রাসায় প্রায় ১০৫০ জন শিক্ষার্থী অধ্যয়ন করছে। ১৯৭৩ সালে পঞ্চগড় সদর উপজেলার পৌরসভা এলাকার একটি ফোরকানিয়া মাদ্রাসা হিসাবে প্রতিষ্ঠিত করা হয়। এ মাদরাসাটি বগুড়া ঠনঠনিয়ার পীর মাওলানা জয়নাল আবেদীন প্রতিষ্ঠা করেন। ১৯৭৮ সালের জানুয়ারিতে দাখিল শ্রেণীর এবং ১৯৯২ সালের জুলাই মাসে আলিম শ্রেণীর অনুমোদন লাভ করে। এরপরে স্থানীয় প্রশাসনের সহযোগিতায় ১৯৯৫ সালের জুলাই মাসে ফাজিল ও ২০০২ সালে কামিল শ্রেণীর অনুমোদন লাভ করে। সর্বপ্রথম তাফসির বিভাগ চালুর মাধ্যমে মাদ্রাসাটিতে কামিল শ্রেণীর সূচনা হয়। ১৯৯০ সালে মাদ্রাসার দাখিল সেকশনে এবং ২০০৩ সালে আলিম সেকশনে বিজ্ঞান বিভাগ চালু করা হয়। ২০০২ সালে একটি বিজ্ঞানাগার প্রতিষ্ঠা করা হয়। এই মাদ্রাসায় আলিয়া মাদ্রাসার সূচনা ইবতেদায়ী সেকশন থেকে সর্বোচ্চ শ্রেণী কামিল সেকশন পর্যন্ত পাঠদান করা হয়। মাদ্রাসার ফাজিল ও কামিল শ্রেণীতে বিটিআইএস (BTIS), বিএ (BA) ও বিএসএস (BSS) ডিগ্রি প্রদান করা হয়। মাদ্রাসায় আল কুরআন অ্যান্ড ইসলামিক স্টাডিজ, আল হাদিস অ্যান্ড ইসলামিক স্টাডিজ ও আরবি ভাষা নাকে তিনটি বিভাগ চালু রয়েছে। মাদ্রাসাটি পঞ্চগড় শহরের প্রাণকেন্দ্রে অবস্থিত, শিক্ষার্থীদের জন্য অনেক সুযোগ-সুবিধার ব্যবস্থা রয়েছে এই মাদ্রাসায়। মাদ্রাসায় একটি আধুনিক বিজ্ঞানাগার রয়েছে, মাদ্রাসার অধ্যক্ষের সাহায্যে বিজ্ঞানাগারটি প্রতিষ্ঠা করা হয়েছে। মাদ্রাসার শিক্ষার্থীরা অনন্য প্রতিষ্ঠানের বিজ্ঞান মেলায় অংশগ্রহন করে থাকে। এই বিজ্ঞানাগারে পদার্থবিজ্ঞান, রসায়ন বিজ্ঞান ও জীববিজ্ঞানের নানা প্রয়োজনীয় জিনিসপত্র রয়েছে। শিক্ষার্থীদের পড়াশোনার জন্য মাদ্রাসাটিতে একটি বৃহৎ পাঠাগার রয়েছে। এই পাঠাগার থেকে শিক্ষার্থীরা বই সংগ্রহ করে পড়তে পারে, আবার নিদিষ্ট সময় পরে বই ফেরত দিতে হয়। এই পাঠাগার থেকেই ফাজিল ও কামিল শ্রেণীর শিক্ষার্থীদের বিনামূল্যে বিতরণ বা বই ধার দেওয়া হয়। বঙ্গবন্ধু শেখ মুজিবুর রহমান আলিম মাদ্রাসা পঞ্চগড় "Panchagarh Nurun Ala Nur Kamil Madrasha - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-১০-০৯।  "বিলুপ্ত ছিটমহলে 'মাদ্রাসা শিক্ষার মান উন্নয়ন' শীর্ষক আলোচনা"। banglanews24.com। ২০১৬-০২-২৫। সংগ্রহের তারিখ ২০২২-১০-০৯।  ফেসবুকে পঞ্চগড় নুরুন আলা নূর কামিল মাদ্রাসা
কাছের মানুষ

কাছের মানুষ পথিকৃৎ বসু পরিচালিত ২০২২ সালের একটি বাংলা চলচ্চিত্র, ছবিতে সঙ্গীত দিয়েছেন নিলায়ন চট্টোপাধ্যায়। দেব তার প্রোডাকশন হাউস দেব এন্টারটেইনমেন্ট ভেঞ্চারস এর ব্যানারে ছবিটি প্রযোজনা করেছেন এবং এতে প্রধান চরিত্রে অভিনয়ও করেছেন সঙ্গে রয়েছেন প্রসেনজিৎ চট্টোপাধ্যায় এবং ইশা সাহা। দেব প্রসেনজিৎ চট্টোপাধ্যায় এতে প্রথমবার এক সাথে অভিনয় করেছেন। ৩০ সেপ্টেম্বর দূর্গা পূজা উপলক্ষে ছবিটি প্রেক্ষাগৃহে মুক্তি পায়। কুন্তল আত্মঘাতী বিষন্নতায় ভুগছে কারণ সে মেনে নিতে পারছে না যে সে তার ভাইয়ের মৃত্যুর জন্য এবং তার মায়ের পক্ষাঘাতের জন্য দায়ী। তাকে রেললাইনের পাশ থেকে উদ্ধার করে সুদর্শন, এক অদ্ভুত মানুষ, যে একটি নীতি তৈরি করে যেখানে যদি পলিসি-ধারী দুর্ঘটনায় মারা যায়, তবে মনোনীত ব্যক্তি বিশাল অঙ্কের অর্থ পায়। সুদর্শন প্রস্তাব দেয় যে কুন্তল পলিসি-ধারী হোক এবং সুদর্শন নিজেই মনোনীত ব্যক্তি হোক, যাতে কুন্তলের আত্মহত্যার পর সুদর্শন কুন্তলের মায়ের যত্ন নেবে এবং তার বোন কুসুমের অস্ত্রোপচারের জন্য পলিসি থেকে প্রাপ্ত অর্থ দিয়ে খরচ বহন করবে। প্রথমে কুন্তল রাজি হলেও, সে আত্মহত্যা করতে পারে না কারণ সে আলোর প্রেমে পড়ে, যে পরে জানা যায়, সুদর্শনের বোন। এরপর সুদর্শন কুন্তলকে হত্যা করতে মরিয়া হয়ে ওঠে যাতে তার মরণাপন্ন বোনের চিকিৎসার খরচ চালাতে পারে। এর ফলে কুন্তল ও সুদর্শনের মধ্যে জীবন-মৃত্যুর এক খেলা শুরু হয়। দেব - কুন্তল প্রসেনজিৎ চট্টোপাধ্যায় - সুদর্শন ইশা সাহা - আলো সুস্মিতা চক্রবর্তী - আশা তুলিকা বসু রঞ্জিত মল্লিক - শিল্পপতি বিকাশ সেনগুপ্ত, অতিথি শিল্পী স্থানীয় নেতা সাদেক আলীর ভূমিকায় সঞ্জীব সরকার চলচ্চিত্রটি ২০২২ সালের ৩০ সেপ্টেম্বর দূর্গা পূজার ঠিক আগে মুক্তি পায় । "Pathikrit Basu's 'Kacher Manush' starring Dev Adhikari & Prosenjit Chatterjee to release on Durga Puja this year! - Times of India"। The Times of India (ইংরেজি ভাষায়)। সংগ্রহের তারিখ ২০২২-০৮-২১।  "Dev & Prosenjit Chatterjee: এই প্রথম প্রসেনজিৎ-দেব জুটি, ছবি মুক্তি বুম্বাদার জন্মদিনেই"। EI Samay। সংগ্রহের তারিখ ২০২২-১০-০৪।  "Dev-Prosenjit's Kacher Manush: 'কাছের মানুষ'-দের নিয়ে হল, দেব -প্রসেনজিতের ছবির শুভ মহরৎ! দেখুন PHOTOS"। Aaj Tak বাংলা। সংগ্রহের তারিখ ২০২২-০৮-২১।  "মহালয়ায় সুখবর, বড়পর্দায় টলিপাড়ার দুই 'কাছের মানুষ' Dev-Prosenjit"। Zee24Ghanta.com। ২০২১-১০-০৬। সংগ্রহের তারিখ ২০২২-০৮-২১।  "Ishaa Saha: Dev has no starry airs and it's a lesson for all - Times of India"। The Times of India (ইংরেজি ভাষায়)। সংগ্রহের তারিখ ২০২২-০৮-২১।  "Dev & Prosenjit Chatterjee: এই প্রথম প্রসেনজিৎ-দেব জুটি, ছবি মুক্তি বুম্বাদার জন্মদিনেই"। Eisamay। সংগ্রহের তারিখ ২০২৪-১০-০১।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে কাছের মানুষ (ইংরেজি)
দানাপুর রেলওয়ে বিভাগ

দানাপুর রেলওয়ে বিভাগ হল পূর্ব মধ্য রেলওয়ের (ইসিআর) পাঁচটি বিভাগের একটি, ভারতীয় রেলওয়ের একটি অঞ্চল যা পূর্ব ভারতের বিহার রাজ্যের পাটনা জেলার দানাপুরে অবস্থিত। অন্যান্য রেলওয়ে বিভাগগুলি হল সোনপুর রেলওয়ে বিভাগ, সমষ্টিপুর রেলওয়ে বিভাগ, মুঘলসরাই রেলওয়ে বিভাগ এবং ধানবাদ । ২০১৪-১৫ অর্থবছরে বিভাগের রাজস্ব ছিল ₹ ৯০০ কোটি (ইউএস$ ১১০.০১ মিলিয়ন)। হাওড়া, আসানসোল, দানাপুর, এলাহাবাদ, লখনউ এবং মোরাদাবাদ নিয়ে ১ জানুয়ারী ১৯২৫ সালে ইস্ট ইন্ডিয়ান রেলওয়ে কোম্পানির ছয়টি বিভাগের একটি হিসাবে এটি গঠিত হয়েছিল। ইস্টার্ন রেলওয়ে ১৪ এপ্রিল ১৯৫২ সালে গঠিত হয় এবং দানাপুর বিভাগ পূর্ব রেলওয়ের নিয়ন্ত্রণে আসে। পূর্ব মধ্য রেলওয়ে জোন গঠনের পর, বিভাগটি অক্টোবর ২০০২-এ একীভূত হয়। এটির প্রায় ৭৫২ কিলোমিটার (৪৬৭ মা)বিহার এবং উত্তর প্রদেশের রুটের দৈর্ঘ্যের এই বিভাগে বিহার রাজ্যের বারোটি জেলা রয়েছে যা হল বক্সার, ভোজপুর, পাটনা, লুকিসারাই, জামুই, নওয়াদহ, শেখপুরা, জেহানাবাদ, নালন্দা এবং উত্তর প্রদেশের দুটি জেলা যা গাজীপুর এবং চান্দৌলি । বর্তমানে দানাপুর বিভাগের এখতিয়ারে নিম্নলিখিত বিভাগগুলি অন্তর্ভুক্ত রয়েছে: ঝাঝা থেকে কুচমান পাটনা থেকে গয়া (ব্যতীত) কিউল থেকে গয়া (ব্যতীত) দিলদারনগর থেকে তরিঘাট বখতিয়ারপুর থেকে রাজগীর মোকামা থেকে সিমরিয়া (ব্যতীত) পাটনা সাহেব থেকে পাটনা ঘাট পাটনা-দিঘা ঘাট লাইন ফতোয়া-ইসলামপুর রাজগীর-তিলায় বিহার শরীফ থেকে দনিয়াওয়ান মোকামা থেকে মোকামা ঘাট (তবে চালু নেই)। ২০১৪ সালের হিসাবে, ডিভিশনে ২৩২টি স্টেশন রয়েছে যার মধ্যে শুধুমাত্র পাটনা জংশন রেলওয়ে স্টেশনটি ক-১ স্টেশন হিসাবে শ্রেণীবদ্ধ করা হয়েছে এবং নয়টি স্টেশন ভিত্তিক উপার্জন হিসাবে ক শ্রেণীবদ্ধ করা হয়েছে। বাকিগুলো চালু নেই । পূর্ব মধ্য রেলওয়ে জোন ভারতীয় রেলের বিভাগ দানাপুর রেলওয়ে স্টেশন "CM Manjhi launches Swachh Bharat drive in Bihar"। The Hindu। ২ অক্টোবর ২০১৪। সংগ্রহের তারিখ ১৫ ফেব্রুয়ারি ২০১৫।  "4 more escalators at Patna railway station by month-end"। The Times of India। ২১ মার্চ ২০১৫। সংগ্রহের তারিখ ২১ মার্চ ২০১৫।  "Salient features of Danapur Division"। East Central Railways। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৫।  "Danapur — background"। East Central Railway। সংগ্রহের তারিখ ১৫ ফেব্রুয়ারি ২০১৫।  AMIT BHELARI (১১ আগস্ট ২০১৪)। "Free Wi-Fi awaits passengers on station premises"। The Telegraph। সংগ্রহের তারিখ ১৫ ফেব্রুয়ারি ২০১৫।  "Categorization of stations (BASED ON EARNINGS)"। ecr.indianrailways.gov.in। সংগ্রহের তারিখ ১৫ ফেব্রুয়ারি ২০১৫।  টেমপ্লেট:Railway stations in Bihar
রুমানা মঞ্জুর

রুমানা মঞ্জুর ছিলেন ঢাকা বিশ্ববিদ্যালয়ের একজন সহকারী অধ্যাপক, একজন ফুলব্রাইট স্কলার এবং ইউনিভার্সিটি অফ ব্রিটিশ কলাম্বিয়া থেকে রাষ্ট্রবিজ্ঞানে স্নাতক ছাত্রী। জুন ২০১১ সালে, তিনি তার স্বামী হাসান সাঈদ সুমন তার নিজ দেশ বাংলাদেশ সফরের সময় নির্মমভাবে আক্রমণ করেছিলেন এবং অন্ধ হয়েছিলেন। তার ইচ্ছার বিরুদ্ধে কানাডায় উচ্চশিক্ষা চালিয়ে যেতে চাওয়ায় তার স্বামী তাকে লাঞ্ছিত করে। তিনি রুমানাকে অবিশ্বস্ত বলে অভিযোগ করে বাংলাদেশি মিডিয়ার কাছে এই হামলার ন্যায্যতা দিয়েছেন। বাংলাদেশে নারীর বিরুদ্ধে চলমান পারিবারিক সহিংসতা এবং শিক্ষার মৌলিক অধিকার লঙ্ঘনের কারণে তার মামলা বিশ্বব্যাপী মিডিয়ার ব্যাপক মনোযোগ আকর্ষণ করে। রুমানা আরও চিকিত্সার জন্য জুলাই 2011 সালে ভ্যাঙ্কুভারে ফিরে আসেন কিন্তু তার উভয় চোখের অস্ত্রোপচার ব্যর্থ হয়, তার আর কখনও দেখার আশা নেই। রুমানার প্রাক্তন স্বামী ২০১১ সালের ডিসেম্বরে কারাগারে মারা যান। তবুও, তিনি তার পড়াশোনা চালিয়ে যান এবং ২০১৭ সালে তিনি ইউনিভার্সিটি অফ ব্রিটিশ কলাম্বিয়া, কানাডা থেকে আইনে ডিগ্রি লাভ করেন। তিনি এখন ভ্যাঙ্কুভারের ডিপার্টমেন্ট অফ ডিপার্টমেন্ট অফ ডিপার্টমেন্টে কানাডার উপদেষ্টার চাকরি করেছেন। Chu, Byron, Student maimed in Bangladesh back in B.C.[স্থায়ীভাবে অকার্যকর সংযোগ], cnews.canoe.ca. Retrieved July 2011 "Hassan alleges betrayal by Rumana"। ৪ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২২।  "Man Accused Of Blinding UBC Student Dies In Prison: Reports"। HuffPost Canada (ইংরেজি ভাষায়)। ২০১১-১২-০৫। ২০১৯-০৪-০২ তারিখে মূল থেকে আর্কাইভ করা। সংগ্রহের তারিখ ২০২০-০৫-২৪।  Husband charged in blinding of B.C. woman Rumana Monzur found dead in Bangladesh "Rumana Monzur"। Rumana Monzur (ইংরেজি ভাষায়)। সংগ্রহের তারিখ ২০২০-০৫-২৪।  Anukem, Ony (২০১৯-০৬-১৬)। "Meet Rumana Monzur: Lawyer, Human Rights Activist & Domestic..."। Women of Influence (ইংরেজি ভাষায়)। সংগ্রহের তারিখ ২০২০-০৫-২৪।  অন্ধ ছাত্র চিকিত্সার জন্য UBC ফিরে 'আমি চিৎকার করেছিলাম, 'আমাকে বাঁচাও, ওকে বাঁচাও,' অন্ধ ইউবিসি ছাত্রের বর্ণনা রুমানা মনজুর, বাংলাদেশে হামলার শিকার ইউবিসি শিক্ষার্থী, ভ্যাঙ্কুভারে ফিরেছেন ওয়েব্যাক মেশিনে আর্কাইভকৃত ৪ মার্চ ২০১৬ তারিখে রুমানা কোনদিন দেখতে পাবে না
ডেভিড অ্যাডামস (অস্ট্রেলীয় রাজনীতিবিদ)

ডেভিড অ্যাডামস (জন্ম: ৩০ অক্টোবর ১৯৩০) একজন সাবেক অস্ট্রেলীয় রাজনীতিবিদ। তিনি ১৯৮২ থেকে ১৯৮৬ সাল পর্যন্ত ক্যানবেরার জন্য অস্ট্রেলিয়ান ক্যাপিটাল টেরিটরি হাউস অফ অ্যাসেম্বলির একজন লিবারেল সদস্য ছিলেন এবং ১৯৮৯ সালে ন্যাশনাল পার্টির সদস্য হিসাবে অস্ট্রেলিয়ান ক্যাপিটাল টেরিটরি আইনসভায় প্রবেশের ব্যর্থ চেষ্টা করেছিলেন। "Elections and Voting - Past ACT Legislative Assembly Elections - 1989 Election - List of candidates – 1989 Election | Elections ACT"। ২০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০।